
సౌతాంప్టన్: దక్షిణాఫ్రికా జట్టును తాజాగా మరో బాల్ టాంపరింగ్ వివాదం చుట్టుముట్టింది. అయితే ఇందులో తమ తప్పేమీ లేదని సఫారీ కెప్టెన్ ఏబీ డివిల్లీర్స్ చెప్పాడు. లార్డ్స్లో ఇంగ్లండ్-దక్షిణాఫ్రికా మధ్య జరిగిన రెండో వన్డే సందర్భంగా ఈ ఘటన చోటుచేసుకుంది. ఇంగ్లం డ్ ఇన్నింగ్స్ 33వ ఓవర్ తర్వాత మ్యాచ్ లో ఉపయోగిస్తున్న రెండు బంతుల్లో ఒకటి దెబ్బతింది. దీంతో బాల్ టాంపరింగ్ జరిగిందా? అని అనుమానపడిన ఫీల్డ్ అంపైర్లు డివిల్లీర్స్ను పిలిచి వివరణ అడిగారు. ఉద్దేశపూర్వకంగా బంతి ఆకారాన్ని దెబ్బతీసే ప్రయత్నం జరగలేదని నిర్ధారించుకున్న అంపైర్లు బంతిని మార్చలేదు. అయితే గత నవంబర్లో ఆస్ట్రేలియాతో మ్యాచ సందర్భంగా టెస్ట్ కెప్టెన ఫా డుప్లెసిస్ బాల్ టాంపరింగ్కు పాల్పడ్డాడని అతడిపై క్రమశిక్షణ చర్యలు తీసుకున్నారు. మరోసారి టాంపరింగ్ వివాదం రేగడంపై ఏబీ ఆగ్రహం వ్యక్తం చేశాడు. బంతి దెబ్బతినడంలో తమ ప్రమేయం లేదని అంపైర్లు విశ్వసించడం వల్లే ఎటువంటి జరిమానా లేదా హెచ్చరికలు చేయలేదని చెప్పాడు. అయితే ఎల్ఈడీ బోర్డులకు తగిలి బంతి పాడై ఉండొచ్చని ఇంగ్లిష్ కెప్టెన్ మోర్గాన్ అభిప్రాయపడ్డాడు.

southampton: dakshinaafrikaa jattunu taajaagaa maro bal tampering vivaadam chuttumuttindi. ayithe indulo tama tappemi ledani safari kepten aby divilleers cheppaadu. lardslo ingland-dakshinaafrikaa madhya jarigina rendo vande sandarbhamgaa ee ghatana chotuchesukundi. inglam d innings 33va ovar tarvaata match loo upayogistunna rendu bantullo okati debbatindi. deentho bal tampering jariginda? ani anumaanapadina feald ampairlu divilleersnu pilichi vivarana adigaaru. uddesapurvakamgaa banti aakaaraanni debbatise prayatnam jaragaledani nirdhaarinchukunna ampairlu bantini marchaledu. ayithe gatha navambarlo austreliato myacha sandarbhamgaa test keptena faa duplessis bal tamparingku palpaddadani atadipai kramasikshana charyalu teesukunnaru. marosari tampering vivaadam regadampai aby aagraham vyaktam cheshaadu. banti debbatinadamlo tama prameyam ledani ampairlu viswasinchadam valle etuvanti jarimana leda heccharikalu cheyaledani cheppaadu. ayithe eleedy bordulaku tagili banti paadai undochani inglish kepten morgan abhipraayapaddaadu.